
VENDIM
Nr. 289, datë 11.5.2022

PËR TRANSFERIMIN NË PRONËSI TË BASHKISË TIRANË, PËR NJËSINË ADMINISTRATIVE TIRANË, TË PASURIVE NR. 6/119, ZONA KADASTRALE 8350, NR. 3/576, ZONA KADASTRALE 8130, NR. 7/155, ZONA KADASTRALE 8380, NR. 7/87, ZONA KADASTRALE 8330, DHE NR. 6/459, ZONA KADASTRALE 8180

Në mbështetje të nenit 100 të Kushtetutës dhe të neneve 3 e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e zëvendëskryeministrit, Këshilli i Ministrave 

VENDOSI:

1. Transferimin në pronësi të Bashkisë Tiranë, për njësinë administrative Tiranë, të pasurive nr. 6/119, zona kadastrale 8350, nr. 3/576, zona kadastrale 8130, nr. 7/155, zona kadastrale 8380, nr. 7/87, zona kadastrale 8330, dhe nr. 6/459, zona kadastrale 8180, sipas lidhjes 1, formularëve, gjithsej, 2 (dy) fletë, dhe planrilevimeve, që i bashkëlidhen këtij vendimi, me qëllim për t’u përdorur në fushën zhvillimit urban, shërbimeve dhe sportit.
2. Pasuritë e përmendura në pikën 1, të këtij vendimi, i shtohen listës përfundimtare të pjesshme të pronave të paluajtshme publike shtetërore, që i bashkëlidhet vendimit nr. 219, datë 21.3.2017, të Këshillit të Ministrave, “Për miratimin e listës përfundimtare të pjesshme (pjesa e parë + pjesa e dytë) të pronave të paluajtshme publike shtetërore, që transferohen në pronësi ose në përdorim të njësisë administrative Tiranë, Bashkia Tiranë, të Qarkut të Tiranës”, të ndryshuar.
3. Ngarkohen Bashkia Tiranë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

Bashkia Tiranë, Njësia Administrative Tiranë 
Lidhje 1
 
	Numrat rendorë të pronave në listën e inventarit
	Fusha e përdorimit të pronës
	
Lloji i transferimit

	12, 16, 22
	Prona që përdoren për realizimin e programeve në fushën e infrastrukturës (rrugë, sheshe, trotuar).
	Në pronësi

	7
	[bookmark: _GoBack]Prona që përdoren për kryerjen e veprimtarive social-kulturore e sportive.
	Në pronësi

	23
	Prona që përdoren për realizimin e programeve në fushën e infrastrukturës (troje të lira).
	Në pronësi

